Home / society / barabanki girl mansi chauhan won gold medal national children science congress 2019
कहते हैं अगर कुछ करने की ललक हो तो आदमी क्या नहीं कर सकता है। यह साबित कर दिखाया है गुदड़ी का लाल बनी मानसी ने। जिसने अपनी प्रतिभा के आगे गरीबी को पीछे छोड़ते हुए बहुत बड़ा मुकाम हासिल किया है। संघर्षों से भरे जीवन में भी अपनी प्रतिभा को लोहा मनवाते हुए सरकारी स्कूल में पढ़ने वाली मानसी ने न सिर्फ बाराबंकी का मान बढ़ाया है बल्कि उत्तर प्रदेश प्राथमिक शिक्षा की एक रोल मॉडल बनी हैं। फूस के घर में रहने वाली मानसी इस समय 'गुदड़ी का लाल' बन गई हैं।
जी हां, उत्तर प्रदेश के बाराबंकी जिले के बड़ागांव मसौली में पढ़ने वाली छात्रा मानसी चौहान ने। बाराबंकी जिले के बड़ागांव के कन्या पूर्व माध्यमिक विद्यालय में पढ़ने वाली कक्षा-6 की छात्रा ने राज्य स्तरीय बाल विज्ञान कांग्रेस में अव्वल आने वाली छात्रा ने राष्ट्रीय विज्ञान प्रतियोगिता में गोल्ड मेडल जीता है। मानसी ने 27 दिसंबर को तिरुवनंतपुरम् में आयोजित हुई राष्ट्रीय बाल विज्ञान कांग्रेस में भी पहला स्थान पाकर यूपी के सरकारी स्कूलों का मान बढ़ाया है। छात्रा ने राष्ट्रीय प्रतियोगिता में भी डेंगू के इलाज में हर्बल दवाओं का असर और प्रदर्शन करके पहला स्थान हासिल किया है। इससे पहले गोरखपुर में आयोजित राज्यस्तरीय प्रतियोगिता में मानसी चौहान ने स्वस्थ ए‌वं हरित राष्ट्र के लिए विज्ञान व नवाचार विषयक शोध पत्र विज्ञान शिक्षिका ऋचा सिंह के मार्गदर्शन में डेंगू के उपचार में हर्बल दवाओं के असर को तैयार किया था। यह प्रतियोगिता 6 से 7 दिसंबर को गोरखपुर में आयोजित हुई थी। राज्य स्तरीय बाल विज्ञान प्रदर्शनी प्रतिभाग करके पहला स्थान हासिल किया है।
बीईओ ने दिया ये बड़ा सम्मान
राज्य स्तरीय प्रतियोगिता में जब मानसी चौहान ने राज्य का नाम ऊंचा किया, तो मसौली के बीईओ उदयमणि पटेल ने उन्हें एक दिन का बीईओ बनाया था। उन्होंने छात्रा को बीईओ की कुर्सी पर बैठाया। इस दौरान सांसद उपेंद्र रावत के प्रतिनिधि दिनेश कुमार रावत भी मौजूद रहे। बड़ागांव के पूर्व माध्यमिक स्कूल में मानसी क्लास-6 में पढ़ रही है। राज्य बाल वैज्ञानिक में पहला स्थान हासिल किया। अब तिरुवनंतपुरम् में हुई प्रतियोगिता में बेटी ने पूरे ही देश में बाराबंकी का नाम ऊंचा किया है।
पिता डिब्बे में भरकर बेचते है नील
महंगे और कान्वेंट स्कूल जैसे स्कूलों में पढ़ने वाले बच्चों की प्रतिभा को पछाड़कर का बाराबंकी का नाम ऊंचा करने वाली बेटी के पिता नील बेचते हैं। ग्रामीण पृष्ठभूमि से आने वाली मानसी के पिता स्वामी दयाल चौहान नील बेचकर परिवार चलाते हैं। 11 वर्षीय मानसी ने जिस तरह से आज पूरे परिवार का नाम ऊंचा किया है, उससे सभी हैरत मान रहे हैं। ऐसे में कहा जा सकता है कि यदि मन में कुछ कर गुजरने का जज्बा हो तो अभाव भी मंजिल तक पहुंचने से नहीं रोक सकते है। साईकिल पर डिब्बे में नील भरकर बेचने वाले मानसी चौहान अपने पिता के संघर्ष को मिसाल मानकर उनके सपनों को पूरा करने में जुटी हुई है।